От подаваните електрически сигнали на датчиците за ъгловата скорост на отделните колела, контролният блок ги сравнява. При опасност от блокиране на някое от колелата, той затваря входния клапан. Изпускателният клапан също е затворен и налягането към спирачния цилиндър на колелото се задържа постоянно, независимо от натискането на спирачния педал
При продължаващо блокиране на колелото, блокът отваря съответния изпускателен клапан. Налягянето в контура намалява и скоростта на въртене на колелото се увеличава. При недостатъчно налягане в спирачната хидравлика се включва помпата за налягане. При тези манипулации водачът усеща пулсации на спирачния педал.
След като ъгловата скорост на колелото достигне определена стойност, блокът за управление затваря изпускателния клапан и отваря пускателния. Увеличава се налягането в контура на спирачния цилиндър на колелото.
Този цикъл се повтаря до пълното спиране на автомобила или до разблокирането на колелото.